  Майя Бывальцева «Тотальный диктант» Ижкарын 61 интыын ортчоз. Со сярысь дышетон ужрадлы сӥзем пресс-конференциын 8-тӥ оштолэзе ивортӥзы. Котькуд ар ми маин ке но паймытыны тыршиськомы. Пыриськисьёслэн лыдзы йылэ, площадкаос тросгес луо. Таиз ар пусйымон, сомында площадкаос, кытын ми гожтомы, ноку ӧй на вал – Ижкарын 61 площадкаын Дмитрий Чистяков, Ижкар администрацилэн тӧроезлэн мерлыко политикая воштӥсез3-тӥ оштолэзе ужрадэ пыриськисьёсты пусъён кутскиз. Та дырлы 400 пала адями гожтӥськиз. Радъясьёс чакламъя, пыриськисьёс кылем арынлэсь тросгес люкаськозы, соослэн лыдзы 2 сюрс адямилэсь уногес луоз. Карын аспӧртэм площадкаос ужалозы. Кылсярысь, тӧдьы йырсиё нылмуртъёслы яке кунгож сьӧрысь вуэмъёслы. Одӥгаз интыын текстэз Бэтмен лыдӟоз. Ӟуч кылын шонер гожъяськыны быгатэмзэс аэропортын но трамвайын эскерыны быгатозы. «Тотальный диктант» 13-тӥ оштолэзе 15 часын кутскоз. Тодэ вайытом, удмурт кылын шонер гожъяськыны быгатэмез эскерон 110-лэсь трос интыосын 30-тӥ южтолэзе ортчиз. Валтӥсез площадка Удмуртиысь Йӧскалык театрын радъяськиз.  Тегъёс: Мерлык Ижкар ӟучкыл  